**ELŐTERJESZTÉS**

**A KÉPVISELŐ-TESTÜLET**

**2019. március 25 -i rendes ülésére**

**Előterjesztés**

**Közösségi ház és könyvtár létrehozása, intézményvezetői megbízásra**

**vonatkozó pályázat kiírásáról**

A napirendet tárgyaló ülés dátuma: 2019.03.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

A Magyarország helyi önkormányzatairól szóló 2011. évi CLXXXIX. törvény. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

**I.rész**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (Továbbiakban: Kultv.) rendelkezik a települések közművelődési- és könyvtári ellátás biztosításával kapcsolatos kötelezettségeiről.

A Kultv. III. Rész I. Fejezet rendelkezik a nyilvános könyvtári ellátás-, a IV. Rész a közművelődés részletszabályairól rendelkezik.

A Kultv. 91/A. § értelmében a tizenötezer fő alatti lakosságszámú településen, a települési önkormányzat a muzeális intézményekkel, a nyilvános könyvtári ellátás biztosításával, illetve a közművelődési alapszolgáltatások hozzáférhetőségének biztosításával összefüggő feladatait közös szervezetben (a továbbiakban: integrált kulturális intézmény) láthatja el.

A Kultv. 64.§.(1) bekezdése értelmében a települési könyvtári ellátás biztosítása a települési önkormányzat kötelező feladata.

(2) Az (1) bekezdésben meghatározott feladatot a községi és város önkormányzat

1. nyilvános könyvtár fenntartásával vagy
2. a megyei hatókörű városi könyvtár szolgáltatásainak igénybevételével teljesíti.

(3) A (2) bekezdés (b) pontja esetében a települési önkormányzat megállapodást köt a megyei hatókörű városi könyvtárral, és az igénybe vett szolgáltatások fogadására alkalmas könyvtári, információs és közösségi hely elnevezésű könyvtári szolgálttó helyet működtet.

A könyvtári szolgáltató hely működését a Könyvtárellátó Szolgáltató Rendszer működéséről szóló 39/2013.(V.31.) EMMI rendelet alapján látja el.

A Kultv. 77.§. ( 5) bekezdése alapján a közművelődési intézmény típusa- jogszabályban meghatározott szakmai, személyi és infrastrukturális feltételek megléte esetén- lehet:

*a)* művelődési ház,

*b)* művelődési központ,

*c)* kulturális központ,

*d)* többfunkciós közművelődési intézmény,

*e)* népfőiskola,

*f)* népi kézműves alkotóház,

*g)* gyermek-, illetve ifjúsági ház, valamint

*h)* szabadidőközpont.

A Kultv. 78/I.§. (1) bekezdés kimondja, hogy a települési önkormányzat a 77.§. (8) bekezdésében foglalt feladat ellátása során közművelődési intézményt biztosít.

A Kultv. 78.§/I.§. (4) bekezdése alapján az az önkormányzat, amely közösségi színteret vagy közművelődési intézményt tart fenn az e törvény alapján:

*a)* meghatározza a közösségi színtér vagy a közművelődési intézmény használati szabályait, működésének módját, valamint a közművelődési intézmény feladatait,

*b)* kiadja az általa fenntartott közművelődési intézmény alapító okiratát, jóváhagyja szervezeti és működési szabályzatát, éves munkatervét és költségvetését,

*c)* biztosítja a feladatok ellátásához és a közösségi színtér, illetve közművelődési intézmény fenntartásához szükséges, e törvény szerinti szervezeti, személyi, szakképzettségi és tárgyi feltételeket.

A Kultv. 78.§. (1) bekezdése kimondja, hogy a művelődési ház a helyi közösségi művelődést szervező, legalább három közművelődési alapszolgáltatást biztosító közművelődési intézmény.

|  |  |
| --- | --- |
| **Alapszolgáltatások** | |
| **Kötelező ellátni** | **Legalább kettőt kell választani az alábbiak közül** |
| 1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása. Ennek keretében:   aa) a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,  ab) a művelődő közösség számára bemutatkozási lehetőségeket teremt,  ac) fórumot szervez – ha az adott településen működik – a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat. | b) a közösségi és társadalmi részvétel fejlesztése,  c) az egész életre kiterjedő tanulás feltételeinek biztosítása,  d) a hagyományos közösségi kulturális értékek átörökítése feltételeinek biztosítása,  e) az amatőr alkotó- és előadó-művészeti tevékenység feltételeinek biztosítása,  f) a tehetséggondozás- és -fejlesztés feltételeinek biztosítása, valamint  g) a kulturális alapú gazdaságfejlesztés. |

A települési önkormányzat, által fenntartott közművelődési intézmény költségvetési szervként működik.

Kultv. 78/J. § (1) Közművelődési intézmény létesítése, átszervezése, megszüntetése, valamint tevékenységének 2 hónapon túli szüneteltetése esetén a testületi döntés meghozatala előtt 30 nappal a miniszter és a 82. § szerinti Közművelődési Kerekasztal véleményét be kell szerezni, és annak tartalmát a képviselőtestülettel ismertetni kell.

(2) Ha a miniszter és a Közművelődési Kerekasztal a megkereséstől számított 30 napon belül nem nyilvánít véleményt, úgy kell tekinteni, hogy a megkeresésben foglaltakkal egyetért. A miniszter és a Közművelődési Kerekasztal véleménye a képviselő-testületet nem köti döntése.

Az államháztartásról szóló 2011.évi CXCV. törvény végrehajtásáról szóló 368/2011.(XII.31.) Kormányrendelet ( továbbiakban: Ávr.) 5.§. ( 1) bekezdés írja elő, hogy költségvetési szerv alapító okiratának mit kell tartalmaznia.

A képviselő-testület a helyi közművelődési és könyvtári feladatok ellátására önálló intézményt kíván létrehozni. A közművelődési feladatokat művelődési ház működtetésével, a könyvtári feladatokat könyvtári szolgáltató hely működtetésével kívánja ellátni. A feladatokat ezért a Kultv. 91/A.§. értelmében közös szervezetben, integrált intézmény formájában kívánja ellátni. Az intézmény létrehozása érdekében szükséges az intézmény alapító okiratának elfogadása.

Majd ezt követően szükséges az intézményvezető álláshely pályáztatása.

**II.rész**

Az új intézmény intézményvezetői álláshelyére pályázat kiírása válik szükségessé, mely pályázatot a közalkalmazottak jogállásáról szóló 1992. évi XXXIII. törvény (továbbiakban: Kjt.) 20/B. §- ának és a 23. § (2)-(3) bekezdései alkalmazásával a fenntartónak kell kiírnia.

A Kjt. vonatkozó rendelkezéseinek megfelelően a pályázati felhívásnak tartalmaznia kell az alábbiakat: a) a munkáltató és a betöltendő munkakör, vezetői beosztás megnevezését,

b) a munkakörbe tartozó, illetve a vezetői beosztással járó lényeges feladatokat,

c) a pályázat elnyerésének valamennyi feltételét,

d) a pályázat részeként benyújtandó iratokat, igazolásokat, továbbá

e) a pályázat benyújtásának feltételeit és elbírálásának határidejét.

A vezetői megbízás 5 évre, 2019. ……….. napjától 2024. ………. napjáig szól.

A beosztás betöltéséhez kötelezően előírt képesítési, valamint szakmai gyakorlati feltételeket a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) sz. Korm. rendelet (továbbiakban: Korm. rendelet) vonatkozó rendelkezése pontosan meghatározza.

A hivatkozott jogszabályoknak megfelelően elkészített pályázati kiírás jelen előterjesztés 1. sz. mellékletét képezi.

A Kjt. alapján a pályázati felhívást a kormányzati személyügyi igazgatási feladatokat ellátó szerv (továbbiakban: személyügyi központ) internetes oldalán (www.kozigallas.gov.hu) az önkormányzat székhelyén a helyben szokásos módon kell közzétenni.

A pályázat benyújtásának a határideje a személyügyi központ internetes oldalán történő közzétételét követő 30. nap.

A pályázati határidő lejártát követő 21 napon belül a pályázókat – a Kjt. 20/A. § (6) bekezdése értelmében – a kinevezési jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg.

A vonatkozó jogszabályok alapján, javaslom, hogy a véleményező bizottság tagjainak:

………………………………………

………………………………………

……………………………………….

A vezetői kinevezésről – Kjt.-ben foglalt határidőknek megfelelően – a pályázati határidő lejártát követő 60 napon belül, vagy a soron következő testületi ülésen dönt a Képviselőtestület.

Telki, 2019. március 21.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (III. .) Öh számú**

**Határozata**

**Közösségi ház és könyvtár létrehozása**

Telki község Önkormányzat Képviselő-testületének úgy határozott, hogy …………………….. névvel új közművelődési intézményt hoz létre a mellékelt alapító okirat szerinti.

A képviselő-testület a ……… Közösségi ház és Könyvtár Alapitó okiratát a melléklet tartalom szerint elfogadja.

Határidő: értelemszerűen

Felelős: polgármester

Okirat száma:

**Alapító okirat  
módosításokkal egységes szerkezetbe foglalva**

**Az államháztartásról szóló 2011. évi CXCV. törvény 8/A. § alapján a(z) ……………….. Közösségi ház és könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: ……. Közösségi ház és Könyvtár
      2. rövidített neve:
   2. A költségvetési szerv
      1. székhelye: 2089 Telki, Petőfi u. 2-4
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2019.03
   2. A költségvetési szerv alapításáról rendelkező jogszabály:

* 1. A költségvetési szerv jogállását meghatározó jogszabály:

* 1. A költségvetési szerv alapítására, átalakítására, megszüntetésére jogosult szerv
     1. megnevezése:
     2. székhelye:

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Telki község Önkormányzat Képviselő-testülete
      2. székhelye: 2089 Telki, Petőfi u.1.
   2. A költségvetési szerv fenntartójának
      1. megnevezése: Telki Község Önkormányzat
      2. székhelye: 2089 Telki, Petőfi u.1.
   3. A költségvetési szerv tekintetében nem középirányító szervre átruházott irányítási hatáskörök esetén

|  |  |  |  |  |
| --- | --- | --- | --- | --- |
|  | az irányítási hatáskör átruházásáról rendelkező törvény, kormányrendelet megjelölése | az irányítási hatáskör gyakorlójának megnevezése, székhelye | ügycsoportok | az átruházott irányítási hatáskörök |
| 1 | … | … | … | … |
| 2 | … | … | … | … |
| 3 | … | … | … | … |

1. **A költségvetési szerv tevékenysége**
   1. A költségvetési szerv közfeladata: A Magyarország helyi önkormányzatairól szóló 2011.évi CLXXXIX. törvény 13.§. (1) bekezdés 7. pontjában, meghatározott kulturális szolgáltatás, különösen a nyilvános könyvtári ellátás biztosítása, a kulturális örökség helyi védelme, a helyi közművelődési tevékenység támogatása, valamint a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény 64.§. (2) bek. b) pontja szerinti települési könyvtári ellátás, valamint a Kult.tv. 76.§.(2) bek szerinti közművelődési alapszolgáltatások megszervezése.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 2 | 910110 | Közművelődési intézmények tevékenysége |

* 1. A költségvetési szerv alaptevékenysége:

A közművelődési alapszolgáltatások biztosítása:

* művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
* a közösségi és társadalmi részvétel fejlesztése,
* az egész életre kiterjedő tanulás feltételeinek biztosítása,
* a hagyományos közösségi kulturális értékek átörökítése feltételeinek biztosítása,
* az amatőr alkotó- és előadó-művészeti tevékenység feltételeinek biztosítása.
* a tehetséggondozás -és – fejlesztés feltételeinek biztosítása

Továbbá a könyvtári szolgáltató helyre vonatkozó könyvtári szolgáltatások biztosítása a Könyvtárellátási Szolgáltató Rendszer működéséről szóló 39/2013.(V.31.) EMMI rendelet 3.§.alapján.

A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 082042 | Könyvtári állomány gyarapítása, nyilvántartása |
| 3 | 082043 | Könyvtári állomány feltárása, megőrzése, védelme |
| 3 | 082044 | Könyvtári szolgáltatások |
| 4 | 082091 | Közművelődés-közösségi és társadalmi részvétel fejlesztése |
| 5 | 082092 | Közművelődés-hagyományos közösségi kulturális értékek gondozása |
| 6 | 082093 | Közművelődés-egész életre kiterjedő tanulás, amatőr művészetek |
| 7 | 083030 | Egyéb kiadói tevékenység |
| 8 | 086020 | Helyi, térségi közösségi tér biztosítása, működtetése |
| 9 | 086090 | Egyéb szabadidős szolgáltatás |
|  |  |  |

* 1. A költségvetési szerv illetékessége, működési területe: Telki község közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje: A költségvetési szerv vezetőjét nyilvános pályázati eljárás keretében Telki község Önkormányzatának képviselő-testülete nevezi ki 5 évre. Az intézmény közalkalmazotti jogviszonyban álló vezetője vonatkozásban az egyéb munkáltatói jogokat Telki község mindenkori polgármestere gyakorolja. Az intézményvezető kinevezésével, vezetői megbízásával, annak visszavonásával, összeférhetetlensége megállapításával, felmentésével, fegyelmi büntetés kiszabásával kapcsolatos hatáskört Telki község Önkormányzatának képviselő-testülete gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | 1992.évi XXXIII. törvény és a közalkalmazottak jogállásáról szóló 1992.évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992.(XI.20.) Korm. rendelet |
| 2 | Munkaviszony | 2012.évi I. törvény a munka törvénykönyvéről |
| 3 | Megbízási jogviszony | 2013.évi V. törvény a Polgári Törvénykönyvről |
| 4 | Közfoglalkoztatási jogviszony | 2011.évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától *(VAGY)* »dátum« napjától kell alkalmazni, ezzel egyidejűleg a költségvetési szerv »dátum« napján kelt, »korábbi alapító okirat száma« okiratszámú alapító okiratot visszavonom.

P.H.

»aláírás«

Jelen alapító okiratot a törzskönyvi nyilvántartásba történő bejegyzés napjától *(VAGY)* »dátum« napjától kell alkalmazni.

Kelt: Telki, 2019. »Helység név, dátum«

P.H.

»aláírás«

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a »költségvetési szerv megnevezése« »dátum« napján kelt, »dátum« napjától alkalmazandó »módosító okirat száma« okiratszámú módosító okirattal végrehajtott módosítása szerinti tartalmának.

Kelt: »Helység név, dátum«

P.H.

Magyar Államkincstár

**Határozati javaslat**

**Telki község Önkormányzat**

**Képviselő-testülete**

**/2019. (III…….) Öh. számú**

**Határozata**

**Közösségi ház és könyvtár intézményvezetői megbízásra**

**vonatkozó pályázat kiírásáról**

1. Telki község képviselő-testülete úgy határozott, hogy az 1. számú melléklet szerinti tartalommal pályázatot ír ki a **Közösségi ház és könyvtár intézményvezetői álláshely**

betöltésére.

2. Felkéri a jegyzőt, hogy ellássa a pályázati eljárás lebonyolításával összefüggő előkészítő feladatokat.

Határidő: azonnal

Felelős: jegyző

**Telki Község Önkormányzata**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Telki Község Önkormányzata   
Közösségi ház és könyvtár  
  
Intézményvezető**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 5 évre szól.

**A munkavégzés helye:**

Pest megye, 2089 Telki, Petőfi utca 2-4.

**A munkakörbe tartozó, illetve a vezetői megbízással járó lényeges feladatok:**

Az önállóan működő, a helyi önkormányzat által fenntartott többfunkciós közművelődési intézmény vezetése, közművelődési, könyvtári, közösségi feladatok ellátása, szervezése, a településem élők társas kapcsolataihoz, művelődéshez, szórakoztatáshoz megfelelő programok, rendezvények szervezése, a kulturális értékek közvetítése, a társadalmi, civil szervezetek számára közösségi tér biztosítása, pályázatok figyelése

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) a közalkalmazottak jogállásáról szóló 1992. XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992. (XI.20.) Kormányrendelet rendelkezései az irányadók.

**Pályázati feltételek:**

Felsőfokú képesítés, és közművelődési szakképzettséggel, vagy nem szakirányú felsőfokú végzettséggel és felsőfokú szakirányú szakképesítéssel,

 az előírt szakképzettségnek megfelelő munkakörben - Legalább 5 év feletti szakmai tapasztalat,

B kategóriás jogosítvány,

Vagyonnyilatkozat tételi eljárás lefolytatása,

Magyar állampolgárság,

Cselekvőképesség,

Büntetlen előélet,

Egészségügyi alkalmasság

**A pályázat elbírálásánál előnyt jelent:**

Felsőfokú képesítés, könyvtáros szakképesítés,

Közművelődési, könyvtárosi, többfunkciós intézményvezetői, közművelődési szakember képesítés,

szakmai tapasztalat,

150/1992.(XII.20) kormányrendelet 6/G. § (2) bek. foglalt integrált kulturális intézmények vezetésére vonatkozó államháztartási és vezetési ismereteket nyújtó, legalább 60 órás képzés megléte.

**Elvárt kompetenciák:**

kiemelkedő szakmai vagy szakirányú tudományos tevékenység végzése,

**A pályázat részeként benyújtandó iratok, igazolások:**

Részletes fényképes szakmai önéletrajz,

iskolai végzettség, szakképzettséget igazoló iratok másolata,

3 hónapnál nem régebbi erkölcsi bizonyítvány,

szakmai tapasztalat igazolása,

az intézmény vezetésére vonatkozó szakmai elképzeléseket tartalmazó program.

Nyilatkozat arról, hogy a pályázati anyagban foglalt személyes adatokat a pályázati eljárással összefüggésben a résztvevők megismerhetik.

Nyilatkozat arról, hogy a pályázó a pályázat elbírálását nyílt vagy zárt ülés keretében kéri tárgyalni.

Nyilatkozat arról, hogy a magasabb vezetői megbízást követő 2 éven belül vállalja az integrált kulturális intézmények vezetésére vonatkozó államháztartási és vezetési ismereteket nyújtó, legalább 60 órás képzést elvégezi, és az azt igazoló okiratot bemutatja a munkáltatónak. Igazolás hiányában a vezetői megbízást vissza kell vonni. A végzettség megléte esetén az okiratot a pályázathoz csatolni szükséges.

Nyilatkozat/hozzájárulás, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatásáról

Mivel a közalkalmazotti jogviszony határozatlan időre szól, az intézménynél újonnan létesített jogviszony esetén – a Kjt. 21/A. § (1) bekezdése alapján - 3 hónap próbaidő kikötésére vonatkozó elfogadó nyilatkozat

Szakirányú munkáinak bemutatása

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. ……...

A pályázati kiírással kapcsolatosan további információt dr. Lack Mónika nyújt, a 26920801 -os telefonszámon.

**A pályázatok benyújtásának módja:**

Postai úton, a pályázatnak a Telki Község Önkormányzata címére történő megküldésével (2089 Telki, Petőfi utca 1. ). Kérjük a borítékon feltüntetni a pályázati adatbázisban szereplő azonosító számot: 1/2019 , valamint a munkakör megnevezését: Közművelődési Intézményvezető.

Személyesen: , Pest megye, 2089 Telki, Petőfi utca 1. .

**A pályázat elbírálásának módja, rendje:**

A kiírt feltételeknek megfelelő pályázatokat szakmai bizottság véleményezi, majd ezt követően a Képviselő-testület bírálja el. A pályázat elbírálásából érvénytelenség miatt kizárásra kerül azon pályázó pályázata, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát. A munkáltató fenntartja a jogot a pályázati kiírás eredménytelenné nyilvánítására.

**A pályázat elbírálásának határideje:** 2019. ……..

**A pályázati kiírás további közzétételének helye, ideje:**

www.telki.hu

**A munkáltatóval kapcsolatban további információt a www.telki.hu honlapon szerezhet.**